โอโนะ (จังหวัดฟูกูอิ)

โอโนะ (Ōno-shi) เป็นนครที่ตั้งอยู่ทางตะวันออกของจังหวัดฟูกูอิ ประเทศญี่ปุ่น เป็นเมืองที่ล้อมรอบไปด้วยภูเขา มีขนาดพื้นที่ทั้งหมด sqmi จึงเป็นเทศบาลที่มีขนาดพื้นที่ใหญ่ที่สุดในจังหวัดฟูกูอิ มีจำนวนประชากร ณ วันที่ 1 มีนาคม ค.ศ. 2025 ประมาณ 28,585 คน มีความหนาแน่นของประชากร 32.8 คนต่อตารางกิโลเมตร

**ภูมิศาสตร์**
นครโอโนะตั้งอยู่บนพื้นที่ภูเขาทางตะวันออกเฉียงเหนือของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ ทิศตะวันออกและทิศใต้ติดกับจังหวัดกิฟุ นครโอโนะถือเป็นเทศบาลที่ใหญ่ที่สุดในจังหวัดฟูกูอิ โดยครอบคลุมพื้นที่หนึ่งในห้าของจังหวัด มีแม่น้ำคูซูรีวไหลผ่านเมือง บางส่วนของเมืองอยู่ภายในเขตอุทยานแห่งชาติฮากูซัง

**เทศบาลข้างเคียง**
จังหวัดฟูกูอิ
** นครคัตสึยามะ
** นครฟูกูอิ
** เมืองอิเกดะ- จังหวัดกิฟุ
** นครกูโจ
** นครโมโตซุ
** นครเซกิ
** นครทากายามะ
** เมืองอิบิงาวะ- จังหวัดอิชิกาวะ
** นครฮากูซัง

**ภูมิอากาศ**
นครโอโนะภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโอโนะอยู่ที่ C ปริมาณน้ำฝนเฉลี่ยทั้งปีอยู่ที่ 2,290.5 มม. mm โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ C และต่ำสุดในเดือนมกราคม อยู่ที่ประมาณ C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของนครโอโนะลดลงในช่วง 50 ปีที่ผ่านมา

**ประวัติศาสตร์**
ปราสาทเอจิเซ็งโอโนะ
เมืองโอโนะเป็นส่วนหนึ่งของแคว้นโบราณที่ชื่อแคว้นเอจิเซ็ง เมืองโอโนะในยุคเอโดะได้รับการพัฒนาเป็นเมืองปราสาท (โจกามาจิ) ของแคว้นศักดินาโอโนะ หลังจากการปฏิรูปเมจิ เมืองโอโนะก็ถูกจัดระเบียบให้เป็นส่วนหนึ่งของอำเภอโอโนะในจังหวัดฟูกูอิ เมืองเก่าของโอโนะส่วนใหญ่ถูกทำลายในเหตุเพลิงไหม้เมื่อวันที่ 8 เมษายน ค.ศ. 1888 เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเทศบาลเมืองโอโนะขึ้น เมืองโอโนะได้ผนวกเมืองชิโมโช หมู่บ้านคามิโช หมู่บ้านโกกะ หมู่บ้านซากาดานิ หมู่บ้านโทมิดะ หมู่บ้านอินูอิงาวะ และหมู่บ้านโอยามะ เข้ามาเป็นส่วนหนึ่ง และยกฐานะเป็นนครโอโนะเมื่อวันที่ 1 กรกฎาคม ค.ศ. 1954 นครโอโนะผนวกหมู่บ้านนิชิตานิที่อยู่ใกล้เคียงเข้ามาเป็นส่วนหนึ่งเมื่อวันที่ 1 กรกฎาคม ค.ศ. 1970 และในวันที่ 7 พฤศจิกายน ค.ศ. 2005 หมู่บ้านอิซูมิก็ถูกรวมเข้ากับนครโอโนะ นครโอโนะและบริเวณโดยรอบเป็นฉากในหนังสือสารคดีเรื่อง For Fukui's Sake (ค.ศ. 2011) ที่เขียนโดยนักเขียนชาวอังกฤษที่อาศัยอยู่ที่นั่นเป็นเวลาสองปี

**การเมืองการปกครอง**
ศาลาว่าการนครโอโนะ
นครโอโนะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียว ซึ่งประกอบด้วยสมาชิก 18 คน

**เศรษฐกิจ**
เศรษฐกิจของนครโอโนะเป็นแบบผสมผสาน โดยหลัก ๆ จะมีเกษตรกรรม ป่าไม้ และการท่องเที่ยวตามฤดูกาล

**การศึกษา**
นครโอโนะมีโรงเรียนที่สังกัดเทศบาลนครโอโนะ ได้แก่ โรงเรียนประถม 10 แห่ง และโรงเรียนมัธยมต้น 5 แห่ง และมีโรงเรียนมัธยมปลาย 2 แห่งที่สังกัดคณะกรรมการการศึกษาจังหวัดฟูกูอิ

**การขนส่ง**

**รถไฟ**
 20px บริษัทรถไฟญี่ปุ่นตะวันตก (JR West): สายเอ็ตสึมิโฮกุ
** สถานี: อูชิงาฮาระ – คิตาโอโนะ – เอจิเซ็งโอโนะ – เอจิเซ็นทาโนะ – เอจิเซ็นโทมิดะ – ชิโมยูอิโนะ – คากิงาชิมะ – คาโดฮาระ – เอจิเซ็นชิโมยามะ – คูซูรีวโกะ

**ทางหลวง**
 E67- 157- 158- 364- 418- 476

**ความสัมพันธ์ระหว่างประเทศ**
 China นครหนิงปัว มณฑลเจ้อเจียง ประเทศจีน เมืองมิตรภาพ

**สิ่งที่น่าสนใจในท้องถิ่น**
 อุทยานแห่งชาติฮากูซัง- ปราสาทโอโนะ (แคว้นเอจิเซ็ง)

**อ้างอิง**

**แหล่งข้อมูลอื่น**
 เว็บไซต์ทางการของนครโอโนะ ja- Ōno, Fukui

หมวดหมู่:นครในจังหวัดฟูกูอิ